# KOPIERING MED OMVENDING AF SORT OG HVID (S/H OMVENDT)

## Oversigt

Denne funktion bytter om på sort og hvid på en kopi, så der skabes et negativbillede. Funktionen er med til at nedbringe forbruget af toner, når du kopierer originaler med store, sorte områder. Denne funktion kan kun bruges ved sort/hvid-kopiering.

- S/H omvendt skal angives, før originalen scannes.
- Når denne funktion er valgt, ændres indstillingen "Originalbilledtype" for justering af belysning automatisk til "Tekst".

Når denne funktion er valgt, kan du ikke bruge tasten [Start farve].

## Betjening

1. #### Tryk på tasten [Andet] og derefter på [S/H omvendt]

   Tryk på tasten [Tilbage], når indstillingerne er valgt.

   ###### Sådan annulleres indstillingen af S/H omvendt:

   Tryk på tasten [S/H omvendt] for at fjerne markeringen.

2. #### Læg en original i og tryk på tasten [Forhåndsvis]

   Læg originalen i den automatiske dokumentfeederbakke eller på glaspladen.
   - AUTOMATISK DOKUMENTFEEDER
   - GLASPLADE

3. #### Kontrollér eksempelbilledet på eksempelskærmen

   ###### Sådan annulleres alle indstillinger:

   Tryk på tasten [CA].

4. #### Tryk på tasten [Start S/H] for at starte kopieringen

   ###### Sådan laves to eller flere sæt kopier:

   Tryk på tasten til kopivisning for at angive antallet af kopier.

Til toppen