# BAKKE MED STOR KAPACITET

## Oversigt

Brug bakken med stor kapacitet til at udskrive store mængder papir, der ikke kan behandles med den almindelige bakke.

- Bakken med stor kapacitet (MX-LC12) kan maksimalt rumme 3.500 ark papir i formaterne A4, B5 og 8-1/2" × 11".
- Bakken med stor kapacitet (MX-LCX3 N) kan maksimalt rumme 3.000 ark papir i formater fra A3W (13" × 19") til B5 (8-1/2" × 11"R).

Når du skifter papirstørrelse, skal du kontakte din forhandler eller en autoriseret servicerepræsentant.
Hvis du har ilagt papir af en anden type end det tidligere ilagte papir, skal du kontrollere indstillingerne i "Indstillingstilstand".

###### Sådan kontrollerer du, hvilken papirtype der skal indstilles i bakken:

Vælg [Systemindstillinger] → [Indstillinger for papirbakke] i "Indstillingstilstand".
Læg ikke tunge ting på bakken og tryk ikke ned på bakken.

## Betjening

### Bakke med stor kapacitet (MX-LC12)

1. #### Træk papirbakken ud

   Træk forsigtigt bakken ud, indtil den stopper.

2. #### Læg papiret i midten af papirbordet

   Læg papiret, så den side, der skal udskrives, vender nedad. Stakken må ikke være højere end markeringslinjen (maks. 3,500 ark).

   Luft papiret godt, før det lægges i. Hvis papiret ikke luftes, kan flere ark blive ført ind samtidig og resultere i fejlindføring.

3. #### Skub forsigtigt papirbakken ind i maskinen

   Skub bakken helt ind i maskinen.

### Bakke med stor kapacitet (MX-LCX3 N)

1. #### Tryk på betjeningsknappen

   Betjeningsknappen blinker, og bakkens papirbord sænkes til ilægningsposition. Vent til betjeningsknappen er slukket igen.

   Træk ikke ud i bakken, før lyset er slukket. Hvis du trækker bakken ud med tvang, mens knappen er tændt eller blinker, kan det medføre fejl i maskinen.

2. #### Træk papirbakken ud

   Træk forsigtigt bakken ud, indtil den stopper.

3. #### Læg papiret i midten af papirbordet

   Læg papiret, så den side, der skal udskrives, vender nedad. Stakken må ikke være højere end indikatorlinjen (maks. 3.000 ark).
   Når en bestemt mængde papir lægges i, går papirbordet automatisk en smule ned og standser. Gentag denne procedure på samme måde for at ilægge papir.

   ###### Forsigtig:

   Sæt ikke hånden ind i tomrummet inde i papirbordet, når du lægger papir i.

   Anbring ikke ekstra papir eller andre ting i hulrummet inde i bakken.

4. #### Skub forsigtigt papirbakken ind i maskinen

   Skub bakken helt ind i maskinen. Papirbordet hæves, når bakken er skubbet ind. Betjeningsknappen blinker, mens papirbordet hæves. Knappen tændes, når papirbordet er hævet helt.

### Ændring af papirstørrelse for bakken med stor kapacitet (MX-LCX3 N)

1. #### Løsn skruen på papirstyret

2. #### Skub til papirstyrets plade

   Skub til pladen, til den røde linje vises midt i pladens størrelsesvindue.

3. #### Juster papirstyret til den papirstørrelse, der skal anvendes

   Skub papirstyret frem eller tilbage, til størrelsesmærket for den papirtype, der skal anvendes ( eller ) vises i pladens størrelsesvindue.

4. #### Fastgør papirstyret

   ###### (1) Skub til papirstyrets plade.

   Skub til pladen, til den papirstørrelse, der skal anvendes, vises i pladens størrelsesvindue.

   ###### (2) Spænd skruen på papirstyret.

5. #### Gentag trin 1 til 4 for at justere det bageste papirstyr til den papirstørrelse, der skal anvendes

   Husk at justere det bageste papirstyr til samme papirstørrelse som det forreste papirstyr.

   Hvis kun det ene papirstyr justeres, kan papiret blive ført skævt ind, eller der kan forekomme fejlindføring.

6. #### Juster det højre papirstyr til den papirstørrelse, der skal anvendes

   ###### (1) Løft op i papirstyrets lås, og skub papirstyret til den papirstørrelse, der skal anvendes.

   ###### (2) Slip papirstyrets lås.

   ###### (3) Flyt papirstyret en smule til højre og venstre, så det låses fast.

   Der høres en kliklyd, når papirstyret låses fast.

7. #### Indstil papirstørrelsen og papirtypen

   Indstil papirstørrelsen og papirtypen ved at vælge [Systemindstillinger] i "Indstillingsfunktion" → [Indstillinger for papirbakke].
   Hvis indstillingen for papirstørrelse ikke konfigureres korrekt, fungerer automatisk papirvalg ikke korrekt, og der kan blive udskrevet på den forkerte papirstørrelse eller -type, eller der kan forekomme fejlindføring.

Til toppen