# MANUEL FEEDER

## Oversigt

Brug den manuelle feeder til udskrivning på almindeligt papir, kuverter, etiketark, fanepapir og andre specialmedier.
Der kan maksimalt lægges 100 ark papir i den manuelle feeder på maskinen eller maksimalt 500 ark i den manuelle feeder på bakker med stor kapacitet, og kontinuerlig udskrivning er muligt på samme måde som med andre bakker.
Du finder detaljerede oplysninger om de papirformater og -typer, der kan lægges i den manuelle feder, i afsnittene om maskinens specifikationer/kopieringsspecifikationer og om specifikationerne for bakkerne med stor kapacitet samt i "INDSTILLINGER FOR PAPIRBAKKE" i "Indstillingstilstand" i den kortfattede startvejledning.

- Når du bruger almindeligt papir, som ikke er Sharp-standardpapir, eller særlige medier, som ikke er SHARP-anbefalede transparenter, eller når du udskriver på bagsiden af papir, hvor der er udskrevet på den ene side, skal papiret lægges i ét ark ad gangen. Hvis der ilægges mere end ét ark ad gangen, medfører det fejlindføring.
- Før du ilægger papir, skal du rette eventuelt krøllet papir ud.
- Når du lægger nyt papir i, skal du først fjerne alt papir i den manuelle feeder, lægge det oven i det nye papir, og så lægge det hele i skuffen som en enkelt stak. Hvis der tilføjes papir, uden at det resterende papir fjernes, kan det medføre fejlindføring.

### Sådan ilægges originalen

Ilæg papir i formater op til A5R (5-1/2" × 8-1/2"R) i liggende retning.

Manuel feeder (på maskinen) | Manuel feeder (på bakkerne med stor kapacitet)

### Ilægning af fanepapir

Husk at ilægge papiret med udskrivningssiden nedad, hvis du udskriver på fanepapir.
Til den manuelle feeder (på bakker med stor kapacitet) skal det dertil indrettede papirstyr være installeret i den manuelle feeders papirstyr i bagenden. Det særligt indrettede styr er i venstre side af bakkerne med stor kapacitet.

| Manuel feeder (på maskinen) | Manuel feeder (på bakkerne med stor kapacitet)
--- | --- | ---
Venstre |  |
Højre |  |

- Brug kun fanepapir, der er fremstillet af papir. Brug ikke fanepapir, der er fremstillet af andet materiale end papir (film, osv).
- [Fanebladskopi] i "Andet" er nyttig, hvis du skal kopiere på fanebladene på fanepapir.

### Indføring af overheadfilm

- Anvend overheadtransparenter, der er anbefalet af SHARP.
- Når der ilægges mange ark overheadfilm i den manuelle feeder, skal du sørge for, at arkene luftes flere gange, før de ilægges.
- Når du udskriver på overheadfilm, skal du sørge for at fjerne hvert ark, efterhånden som det udskrives og kommer ud af maskinen. Hvis arkene får lov til at danne stak i udskriftsbakken, kan det medføre, at de krøller.

### Læg kuverter i

Når du lægger kuverter i den manuelle feeder, skal de placeres i den retning, der vises på figuren.

Ilægning af kuverter
Der kan kun udskrives eller kopieres på forsiden af kuverterne. Anbring dem, så forsiden vender ned.

Kuverter kan kun anvendes i specialbakken, der kan føjes til maskinen. (Kuverter kan ikke anvendes i specialbakken, der føjes til bakker med stor kapacitet.)

Manuel feeder (på maskinen)

### Vigtige punkter, når du anvender kuverter

- Udskriv ikke på begge sider af en kuvert. Dette kan medføre fejlindføringer eller ringe udskriftskvalitet.
- Der gælder begrænsninger for visse typer kuverter. Du kan få flere oplysninger ved at spørge en kvalificeret servicetekniker.
- Visse driftsmiljøer kan forårsage krølning, udtværing, fejlindføringer, ringe tonerfastbrænding eller maskinfejl.
- Anvend ikke følgende kuverter.
  - Kuverter med metalstykker, plastikkroge eller båndkroge
  - Kuverter med snor til lukning
  - Rudekuverter
  - Forede kuverter
  - Kuverter med ujævn overflade, med titler eller prægning
  - Duplexkuverter eller kuverter med klæbelukning eller lukning af andet syntetisk materiale
  - Håndlavede kuverter
  - Kuverter med luft indeni
  - Kuverter, der er krøllede, har foldemærker eller er revet itu
- Kuverter, hvor hjørnelimspositionen på bagsiden ikke flugter med hjørnekanten, bør ikke anvendes, da dette kan medføre krølning.
- Der kan ikke garanteres for udskriftskvaliteten i omkredsen af kuverter med en bredde på 10 mm.
- Udskriftskvaliteten garanteres ikke på dele af kuverter, hvor der er en stor forskel i tykkelsen, f.eks. på firelagsdele eller dele, der er mindre end tre lag.
- Udskriftskvaliteten garanteres ikke på kuverter, der har "peel-off"-strips til lukning af kuverterne.

### Vigtige punkter ved brug af præget papir

Effekten af skarphedsoverflader på præget papir kan påvirke udskriftskvaliteten afhængigt af typen af præget papir.
Spørg forhandleren eller en autoriseret servicerepræsentant, hvis du har brug for mere information.

## Betjening

### Manuel feeder (på maskinen)

1. #### Åbn den manuelle feeder

   Træk udtræksstyret ud, når du ilægger papir, der er større end A4R eller 8-1/2" × 11"R.
   Træk bypassbakkens udtræk helt ud.

   Læg ikke tunge ting på den manuelle feeder og tryk ikke ned på feederen.

2. #### Juster den manuelle feeders papirstyr, så de passer til formatet af det papir, der skal lægges i

3. #### Ilæg papiret langs styrene hele vejen ind i den manuelle feeder, indtil det stopper

   Læg papiret i, så udskrivningssiden vender nedad.

   - Papiret må ikke tvinges ind.
   - Hvis styrene er indstillet bredere end papiret, skal de flyttes ind, indtil de passer korrekt til bredden af papiret. Hvis de er indstillet for bredt, kan papiret blive indført skævt eller blive krøllet.

### Manuel feeder (på bakkerne med stor kapacitet)

1. #### Tryk på betjeningsknappen og tag papiret ud, hvis papiret i den manuelle feeder skal udskiftes

   Papirbordet sænkes. Betjeningsknappen blinker, når papirbordet sænkes. Knappen tændes, når papirbordet er sænket helt. Tag ikke papiret ud, før knappen holder op med at blinke.

2. #### Juster den manuelle feeders papirstyr, så de passer til formatet af det papir, der skal lægges i

   Tag fat i styrets låsearm for at justere den manuelle feeders styr, så det passer til papirformatet. Husk også at justere styrene i bagenden.
   Husk at trække den manuelle feeders udtræk ud, hvis du lægger papir i, der er større end A4R eller 8-1/2" × 11"R. Fjern den manuelle feeders styr i bagenden og sæt dem på inserterbakken.

   - Træk den manuelle feeder hele vejen ud.
   - Fjern den manuelle feeders styr i bagenden, når du lægger papir i, der er større end A3W eller 8-1/2" × 14".
   Læg ikke tunge ting på den manuelle feeder og tryk ikke ned på feederen.

3. #### Ilæg papiret langs styrene hele vejen ind i den manuelle feeder, indtil det stopper, og juster styret i højre sider.

   Læg papiret i, så udskrivningssiden vender opad.
   Stakken må ikke være højere end indikatorlinjen.
   Maksimalt 550 ark papir kan lægges i bakken.

   - Papiret må ikke tvinges ind.
   - Hvis styrene er indstillet bredere end papiret, skal de flyttes ind, indtil de passer korrekt til bredden af papiret. Hvis de er indstillet for bredt, kan papiret blive indført skævt eller blive krøllet.

4. #### Tryk på betjeningsknappen

   Papirbordet hæves. Betjeningsknappen blinker, mens papirbordet hæves. Knappen tændes, når papirbordet er hævet helt.

Til toppen