# BAKKE 1/2

## Oversigt

Der kan maksimalt lægges 1.200 ark A4-papir (8-1/2" × 11") i bakke 1.
Der kan maksimalt lægges 800 ark A4-papir (8-1/2" × 11") i bakke 2.
Hvis du har ilagt en anden papirtype eller en anden papirstørrelse end der var ilagt tidligere, skal du huske at kontrollere indstillingerne i "Indstillingstilstand". En forkert indstilling kan medføre udskrivningsfejl, udskrivning på en forkert størrelse papir eller type eller fejlindføring af papiret.

###### Sådan kontrolleres papirets type og størrelse:

Vælg [Systemindstillinger] → [Indstillinger for papirbakke] i "Indstillingstilstand".
Læg ikke tunge ting på bakken og tryk ikke ned på bakken.

## Betjening

1. #### Træk papirbakken ud

   Træk forsigtigt bakken ud, indtil den stopper.
   Hold fast i håndtaget, indtil låsen åbnes.

2. #### Løft indføringsvalsen og læg papiret i bakken

   Læg papiret i, så den side, der skal udskrives, vender opad. Stakken må ikke være højere end indikatorlinjen (maksimalt 1.200 ark i bakke 1 og maksimalt 800 ark i bakke 2).
   Luft papiret godt, før det lægges i. Hvis papiret ikke luftes, kan flere ark blive ført ind samtidig og resultere i fejlindføring.

3. #### Sænk indføringsvalsen og skub forsigtigt papirbakken ind i maskinen igen

   Skub bakken helt ind i maskinen.

### Ændring af papirformatet

1. #### Fjern papirstørrelsesstyret

   Tryk bunden af bakken helt ned, hold krogen i bunden af papirstørrelsesstyret nede, og træk papirstørrelsesstyret en smule op.

   Hæv papirstyret, før papirstørrelsen for bakke 2 ændres.

2. #### Monter papirstørrelsesstyret og det gennemsigtige ark omtrentligt for den størrelse papir, der skal anvendes

   ###### (1) Ret bunden af papirstørrelsesstyret ind efter den omtrentlige sprække i bunden af bakken.

   Ret papirstørrelsesstyret ind efter sprækken for den papirstørrelse, der skal anvendes (angives af papirstørrelsesmærket).

   ###### (2) Ret hullerne i toppen af papirstørrelsesstyret ind efter de fremspring, der holder papirstørrelsesstyret fast.

   Ret ind efter hullerne for den papirstørrelse, der skal anvendes (angives af papirstørrelsesmærket).

   ###### (3) Tryk på papirstyret, så det låser på plads.

   Skub til papirstyret, til krogen i bunden låses på plads. (Der høres en kliklyd, når krogen låses fast). Bevæg papirstørrelsesstyret en smule, for at kontrollere, at det er låst fast.

   - Når papirstørrelsesstyret monteres, lægges det gennemsigtige ark i direkte kontakt med bunden af bakken i den korrekte retning som vist.
   - Sprækken eller hullet med mærket "LT" er for størrelse 8-1/2" x 11".
   Når papirstørrelsesstyret monteres, skal du kontrollere, at toppen og bunden af styret står ud for samme papirstørrelse. Hvis toppen og bunden af papirstørrelsesstyret ikke står ud for samme papirstørrelse, bliver indføringen skæv, og der opstår fejlindføring.

3. #### Gentag trin 1 og 2 for at justere det bageste papirstyr til den papirstørrelse, der skal anvendes.

   Husk at justere det bageste papirstyr til samme størrelse som det forreste papirstyr.
   Pas ved afmontering og montering af det bageste papirstørrelsesstyr på ikke at ramme maskinens frontlåge.

   Hvis kun det ene papirstyr justeres, kan papiret blive ført skævt ind, eller der kan forekomme fejlindføring.

4. #### Indstil papirstørrelsen og papirtypen

   Indstil papirstørrelsen og papirtypen ved at vælge [Systemindstillinger] i "Indstillingsfunktion" → [Indstillinger for papirbakke].
   Hvis indstillingen for papirstørrelse ikke konfigureres korrekt, fungerer automatisk papirvalg ikke korrekt, og der kan blive udskrevet på den forkerte papirstørrelse eller -type, eller der kan forekomme fejlindføring.

Til toppen