# UDSKRIVNING NÅR BRUGERGODKENDELSE ER AKTIVERET

## Oversigt

Brugerinformation (for eksempel loginnavn og adgangskode), der skal indtastes, varierer alt efter den godkendelsesmetode, der anvendes. Spørg derfor maskinens administrator, inden du udskriver.

- Det kan være forskelligt, hvilken knap der skal anvendes til at åbne vinduet med printerdriveregenskaber (normalt [Egenskaber] eller [Udskriftsindstillinger]) afhængigt af programmet.
- Når sort-hvid udskrivning er valgt i printerdriveren, er det muligt at udskrive uden at indtaste brugeroplysninger. Information om sort-hvid udskrivning findes i "VALG AF FARVETILSTAND". Andre udskrivningsfunktioner vil muligvis også være begrænsede. Spørg din administrator, hvis du vil vide mere.
  Antallet af udskrevne sider tilføjes til tællingen for "Anden bruger".

- Hvis du har konfigureret "Printpolitik" på fanen [Konfiguration], så der altid udføres brugergodkendelse, skal brugerne godkendes for hvert udskriftsjob.
- Maskinens brugergodkendelsesfunktion kan ikke bruges, når PPD-driveren er installeret, og Windows PS-standardprinterdriveren anvendes. Udskrivningen vil derfor mislykkes, hvis udskrivning fra en ugyldig bruger er deaktiveret i Indstillingstilstand (administrator).

###### Sådan deaktiveres udskrivning fra en ugyldig bruger:

Vælg [Brugerkontrol] → [Standardindstillinger] → [Deaktivering af udskrivning fra ugyldig bruger] i "Indstillingstilstand (administrator)".

## Betjening

1. #### I programmets vindue for printerdriveregenskaber vælger du maskinens printerdriver og klikker på knappen [Indstillinger].

2. #### Klik på fanen [Jobhåndtering]

3. #### Indtast brugeroplysningerne

   - Hvis godkendelse udføres med anvendelse af loginnavn/adgangskode, skal du afkrydse felterne [Loginnavn] og [Adgangskode] med og indtaste dit loginnavn og adgangskode. Indtast adgangskoden ved hjælp af 1 til 32 tegn.
   - Hvis godkendelse udføres med anvendelse af brugernummeret, skal du afkrydse feltet [Brugernummer] og indtaste dit brugernummer med anvendelse af 5-8 cifre.
   Hvis du har konfigureret "Printpolitik" på fanen [Konfiguration], så der altid udføres brugergodkendelse, kan der ikke indtastes brugeroplysninger her.
   Brugeroplysningerne skal indtastes i den dialogboks, der vises, hver gang brugeren starter et udskriftsjob.

4. #### Indtast brugernavn og jobnavn om nødvendigt

   - Klik på afkrydsningsfeltet [Brugernavn] og indtast dit brugernavn med anvendelse af op til 32 tegn. Det indtastede brugernavn vises på maskinens berøringspanel. Hvis du ikke indtaster et brugernavn, vises dit computerloginnavn.
   - Klik på afkrydsningsfeltet [Jobnavn] og indtast et jobnavn med anvendelse af op til 30 tegn. Det indtastede jobnavn vises som et filnavn på maskinens berøringspanel. Hvis du ikke indtaster et jobnavn, vises det filnavn, der er indstillet i programmet.
   Vælg afkrydsningsfeltet [Auto. gennemg. jobkontrol] for at få vist en bekræftelse inden udskrivning.

5. #### Klik på knappen [OK] for at starte udskrivning

Til toppen