# FREMSTILLING AF EN PRØVEUDSKRIFT

## Oversigt

Denne funktion udskriver først kun ét sæt kopier, uanset hvor mange sæt, der er valgt. Det gør det muligt at kontrollere den forhåndsviste udskrift. Når du har kontrolleret den forhåndsviste udskrift, kan du om nødvendigt ændre indstillingerne og dermed få en effektiv kopiering.
Sekvens for prøveudskrift

- Hvis der laves en prøveudskrift samtidig med, at der udskrives et andet job på maskinen, afbrydes det igangværende job, og der udskrives en prøveudskrift først. Det afbrudte job genoptages, når der er udskrevet ét sæt kopier.
  Hvis en prøveudskrift laves, mens maskinen udskriver et 2-sidet job samtidig med hæftning, udskrives der kun ét sæt kopier, når det igangværende job er udført.
- Hvis de resterende kopier fra prøveudskriften udskrives, mens maskinen udskriver et andet job, startes kopieringen, når det første reserverede udskrivningsjob er udført.

## Betjening

1. #### Læg originalen i

   Læg originalen i den automatiske dokumentfeederbakke eller på glaspladen.
   - AUTOMATISK DOKUMENTFEEDER
   - GLASPLADE

2. #### Angiv om nødvendigt de ønskede funktioner såsom "Belysning" og "Zoomfaktor"

3. #### Vælg antal kopier (antal sæt) ved hjælp af de numeriske taster

   - Der kan vælges op til 9999 kopier (sæt).
   - Tryk på tasten [C], hvis du har valgt et forkert antal kopier, og indtast det rigtige antal.

4. #### Tryk på tasten [Prøveudskrift]

   Tryk på tasten til venstre for [Prøveudskrift] for at lave en kopi i sort og hvid. Tryk på tasten til højre for [Prøveudskrift] for at lave en kopi i farve.
   Der udskrives kun ét sæt kopier.

5. #### Kontrollér resultatet. Tryk på tasten [Start udskrivning], hvis resultatet er i orden

   Rediger indstillingerne og tryk på tasten [Prøveudskrift], hvis resultatet ikke er i orden.

   Du kan ændre antal kopier.
   Tasten [Prøveudskrift] vises ikke, hvis du har valgt en funktion, der ikke er tilgængelig.

Til toppen